ipsorum nocte ita ab eo demonum legio disiungitur, ut
omnibus pateret, istius aegerrimi auxilio illum omnis sanctorum
coetus aduocasse, cuius misericordiam nouimus primum eundem
infelicem quesisse. [numéro gratté] LECTIO [numéro gratté] VII.
Quendam etiam conspeximus feminam nomine BERTRVDEM,
ab orbonensium partibus prodeuntem, non modica demonum
uexatione iam fere mensibus quinque, incredibiliter atque
inremediabiliter tortam. Porro elisionis diabolice illius
seminarium fuit, quod tribus quondam potita fratribus, cum esset so-
boles licito procreata conubio, quadam audiret die quodam
accidente casu, quendam ex ipsis tribus fratribus interemptum.
Quo non tam celerrima adiit, quam festina super eum incubuit.
Nimioque ex eo confecta dolore, ut mestitiam cordis ex fratre
liniret, osculari corpus coepit. In cuius amplexu, mox
peruasa est a plenitudine demonum, pluribus in huiuscemodi
amentia diebus persistens, ut opinaretur alterius fuisse in-
firmitatis, quo euidentissimum fieret eam decipere istius
modi astu uelle. Hac autem recognita, relinquitur a ma-
rito, omnibusque propinquis, et uni fratrum suorum, ad deducendum

